EkBass/fiwiki-20250220-pages-articles huggingface dataset:
ALS Association

ALS Association on vuonna 1985 perustettu yhdysvaltalainen kansallisen tason yleishyödyllinen yhteisö. Se tarjoaa avustusta ALS-tautiin sairastuneille ja rahoittaa kansainvälistä tutkimustyötä. Sen tavoitteena on potilaiden elämänlaadun hyväksi toimiminen ja samanaikainen uusien hoitomuotojen sekä parannuskeinon etsiminen.About Us The ALS Association, viitattu 20.1.2023 ALS Association on rahoittanut tutkimuksia, joissa on keskitytty ALS-tautiin liittyvien geenien identifioimiseen, sairauden mekanismien ymmärtämiseen, kantasolujen käyttöön tautimallinnuksessa sekä hoitojen testaamisessa, ALS- taudin biomarkkereiden löytämiseen, hoitojen kehittämiseen ja kliinisten kokeiden parantamiseen. ALS Associationin rahoittama tutkimus on johtanut merkittäviin havaintoihin, kuten C9orf72-geenin mutaatioiden ja ALS-taudin välisen yhteyden toteamiseen. ALS Association pitää vuosittaisia workshopeja, jotka tuovat yhteen ALS-tautia ja muita neurodegeneratiivisia sairauksia tutkivia tieteilijöitä sekä lääketeollisuuden ja biotekniikan yhtiöiden edustajia. Järjestö on toiminut myös ALS-tutkimuksen yksityisen ja julkisen tuen sekä ALS-tautia sairastavien tarpeita yhteiskunnassa tukevien aloitteiden edistämiseksi.What We Do The ALS Association, viitattu 20.1.2023 ALS Association myöntää palkintoja ja tunnustuksia, joihin kuuluvat Milton Safenowitz Post-Doctoral Fellowship for ALS Research ja saavutuksista tutkimustyössä myönnettävä Sheila Essey -palkinto. == Lähteet == Luokka:Potilas- ja vammaisjärjestöt Luokka:Yhdysvaltalaiset järjestöt
Pentti Ritolahti

Pentti Kalevi Ritolahti (25. tammikuuta 1933 Viipuri – 18. kesäkuuta 2013 Helsinki) oli suomalainen toimittaja.Otavan Musiikkitieto A–Ö, toim. Keijo Virtamo, uudistetun laitoksen 1. painos. Helsinki: Otava 1997 ISBN 951-1-14518-5Mari Teinilä, Pentti Ritolahti on kuollut Kotimaa 18.6.2013, viitattu 21.1.2023 Ritolahti työskenteli Kotimaa-lehdessä vuodesta 1954 ja toimi sen toimitussihteerinä vuosina 1967–1985. Vuodesta 1985 hän oli sen kulttuuritoimittaja, kunnes jäi eläkkeelle vuonna 1998. Ritolahti saavutti arvostusta kulttuuritoimittajana, joka erikoistui klassisen musiikin ja teatterin aiheisiin. Hän julkaisi musiikkiarvosteluja sekä artikkeleita oopperasta, eri maiden musiikkielämästä ja ulkomaisista musiikkijuhlista useisiin suomalaisiin lehtiin. Erityisesti Ritolahti seurasi katsauksissaan Salzburgin musiikkijuhlia vuodesta 1971 alkaen. Hänet palkittiinkin ansioistaan Itävallan musiikkielämän esittelijänä vuosina 1981 ja 1983. Ritolahti jatkoi kulttuuriarvioiden laatimista eri lehtiin vielä eläkkeellä ollessaan. Hän myös piti muun muassa Savonlinnan kristillisellä opistolla oopperakursseja. Hän vaikutti herännäisyyden piirissä. Ritolahti kuoli kesäkuussa 2013 Helsingissä sairastettuaan pitkään. == Lähteet == Luokka:Suomalaiset toimittajat Luokka:Musiikkitoimittajat Luokka:Vuonna 1933 syntyneet Luokka:Vuonna 2013 kuolleet
Chris Hipkins

Christopher John Hipkins (s. 5. syyskuuta 1978) on uusiseelantilainen työväenpuolueen poliitikko ja Uuden-Seelannin pääministeri. Hipkinsistä tuli 21. tammikuuta 2023 ainoa ehdokas erostaan ilmoittaneen Jacinda Ardernin seuraajaksi työväenpuolueen johtajana. Hänestä tuli näin puolueen johtaja 22. tammikuuta 2023 ja Uuden-Seelannin 41. pääministeri 25. tammikuuta 2023, jolloin hän vannoi virkavalan. Uusi varapääministeri on Carmel Sepuloni. ==Lähteet== Luokka:Uuden-Seelannin puolueiden puheenjohtajat Luokka:Uuden- Seelannin pääministerit Luokka:Vuonna 1978 syntyneet Luokka:Elävät henkilöt
Aarne Mikonsaari

Aarne A. Mikonsaari (1945–2007) oli suomalainen valokuvaaja. Hän toimi Saimaan kameraseuran puheenjohtajana vuosina 1969–1972. Lappeenrannassa asuessaan Mikonsaari kuvasi Lappeenrannan kaupunkikuvan ja rakennuskannan muutosta 1960-luvun lopulta 1990-luvulle asti. Hän muun muassa taltioi Lappeenrannan vanhaa puutaloasutusta, joka oli väistymässä uuden kerrostalorakentamisen tieltä. Lisäksi monissa Mikonsaaren kuvissa näkyy tavallista arkielämää, kuten kadulla käveleviä ihmisiä sekä työntekijöitä ammateissaan. Mikonsaari kuvasi myös paljon yleisötapahtumia ja juhlatilaisuuksia. Mikonsaari testamenttasi Lappeenrantaa ja Etelä-Karjalaa koskevan kuvakokoelmansa Etelä-Karjalan museolle, josta yli 1500 kuvaa on katseltavissa Finna-palvelussa. ==Mikonsaaren kuvia== Kattomaisemaa, Lappeenranta, Tykki-Kiviharjun puutaloaluetta.jpg|Lappeenrannan Tykki-Kiviharjun puutaloaluetta 1960- tai 1970-luvulla. Lappeenranta, Peltola, pientaloaluetta.jpg|Lappeenrannan Peltolan kaupunginosan pientaloaluetta 1960- tai 1970-luvulla. Lappeenranta, työmiehet Kirkkokadulla.jpg|Työmiehiä Lappeenrannan kirkkokadulla. == Lähteet == == Aiheesta muualla == * Aarne Mikonsaaren kuvia Finna-palvelussa. Luokka: Suomalaiset valokuvaajat Luokka: Vuonna 1945 syntyneet Luokka: Vuonna 2007 kuolleet
Olympus-ralli 1987

Olympus-ralli 1987 (viralliselta nimeltään 15. Toyota Olympus Rally) oli rallin maailmanmestaruussarjan kilpailu kaudella 1987. Kilpailu järjestettiin 26.-29\. kesäkuuta 1987 Seattlessa Tacomassa. Kilpailu oli kauden seitsemäs ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero 1 Juha Kankkunen Juha Piironen Lancia Delta HF 4WD 5:59.24 0.0 2\. Miki Biasion Tiziano Siviero Lancia Delta HF 4WD 5:59.36 +0.12 3\. Markku Alén Ilkka Kivimäki Lancia Delta HF 4WD 6:00.06 +0.42 4\. Rod Millen John Bellefleur Mazda 323 4WD 6:11.12 +11.48 5\. Paolo Alessandrini Alessandro Alessandrini Lancia Delta HF 4WD 6:14.05 +14.41 6\. Björn Waldegård Fred Gallagher Toyota Supra 3.0i 6:17.26 +18.02 7\. Jorge Recalde Jorge del Buono Lancia Delta HF 4WD 6:23.07 +23.43 8\. Shekhar Mehta Yvonne Mehta Nissan 200SX 6:24.46 +25.22 9\. Per Eklund Dave Whittock Nissan 200SX 6:25.03 +25.39 10\. Clive Smith Harry Ward Toyota Corolla GTS 6:35.06 +35.42 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1987 Luokka:Olympus-ralli
Sanremon ralli 1985

Sanremon ralli 1985 (viralliselta nimeltään 27. Rallye Sanremo) oli rallin maailmanmestaruussarjan kilpailu kaudella 1985. Kilpailu järjestettiin 29. syyskuuta - 4\. lokakuuta 1985 Sanremossa. Kilpailu oli kauden kymmenes ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero 1 Walter Röhrl Christian Geistdörfer Audi Sport Quattro E2 7:10.10 0.0 2\. Timo Salonen Seppo Harjanne Peugeot 205 Turbo 16 E2 7:16.39 +6.29 3\. Henri Toivonen Juha Piironen Lancia Rally 037 7:18.02 +7.52 4\. Markku Alén Ilkka Kivimäki Lancia Rally 037 7:18.43 +8.33 5\. Dario Cerrato Giuseppe Cerri Lancia Rally 037 7:25.35 +15.25 6\. Miki Biasion Tiziano Siviero Lancia Rally 037 7:33.33 +23.23 7\. Giovanni Del Zoppo Elisabetta Tognana Peugeot 205 Turbo 16 7:58.02 +47.52 8\. Werner Grissmann Jörg Pattermann Audi Quattro A2 8:15.16 +1:05.06 9\. Franz Wittmann Matthias Feltz Volkswagen Golf GTI 8:15.47 +1:05.37 10\. Auguste Turiani Pierre Gandolfo Opel Manta 400 8:28.56 +1:18.46 Lähde: Lähde: Lähde: Lähde: Lähde: Lähde: Lähde: == Lähteet == Luokka:MM-rallikausi 1985 Luokka:Sanremon ralli
Sanremon ralli 1984

Sanremon ralli 1984 (viralliselta nimeltään 26. Rallye Sanremo) oli rallin maailmanmestaruussarjan kilpailu kaudella 1984. Kilpailu järjestettiin 30. syyskuuta - 5\. lokakuuta 1984 Sanremossa. Kilpailu oli kauden kymmenes ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero 1 Ari Vatanen Terry Harryman Peugeot 205 Turbo 16 8:44.34 0.0 2\. Attilio Bettega Maurizio Perissinot Lancia Rally 037 8:50.01 +5.57 3\. Miki Biasion Tiziano Siviero Lancia Rally 037 8:53.58 +9.24 4\. Fabrizio Tabaton Luciano Tedeschini Lancia Rally 037 9:07.53 +23.19 5\. Jean-Pierre Nicolas Charley Pasquier Peugeot 205 Turbo 16 9:13.16 +28.42 6\. Kalle Grundel Peter Diekmann Volkswagen Golf GTI 9:43.30 +58.56 7\. Massimo Ercolani Paolo Amati Opel Ascona 400 9:50.02 +1:05.28 8\. Gerhard Kalnay Franz Zehetner Opel Ascona 400 9:57.46 +1:13.12 9\. Michele Rayneri Ergy Bartolich Fiat Ritmo Abarth 130 TC 10:05.05 +1:20.31 10\. Werner Grissmann Jörg Pattermann Audi 80 Quattro 10:13.22 +1:28.48 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com Luokka:MM-rallikausi 1984 Luokka:Sanremon ralli
RAC-ralli 1982

RAC-ralli 1982 (viralliselta nimeltään 38. Lombard RAC Rally) oli rallin maailmanmestaruussarjan kilpailu kaudella 1982. Kilpailu järjestettiin 21.-25\. marraskuuta 1982 Yorkissa. Kilpailu oli kauden viimeinen ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero 1 Hannu Mikkola Arne Hertz Audi Quattro 8:01.46 0.0 2\. Michèle Mouton Fabrizia Pons Audi Quattro 8:06.03 +4.17 3\. Henri Toivonen Fred Gallagher Opel Ascona 400 8:06.12 +4.26 4\. Markku Alén Ilkka Kivimäki Lancia Rally 037 8:11.43 +9.57 5\. Harald Demuth John Daniels Audi Quattro 8:14.10 +12.24 6\. Russell Brookes Mike Broad Vauxhall Chevette 2300 HSR 8:14.50 +13.04 7\. Björn Waldegård Ragnar Spjuth Toyota Celica 2000GT 8:16.29 +14.43 8\. Stig Blomqvist Björn Cederberg Talbot Sunbeam Lotus 8:17.12 +15.26 9\. Per Eklund Dave Whittock Toyota Celica 2000GT 8:21.42 +19.56 10\. Malcolm Wilson Mike Greasley Audi Quattro 8:22.32 +20.46 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com Luokka:MM- rallikausi 1982 Luokka:Walesin ralli
Le Mansin 24 tunnin ajo 1959

Le Mansin 24 tunnin ajo 1959 oli Le Mansin 24 tunnin ajo, joka ajettiin Circuit de la Sarthen radalla 20. ja 21. kesäkuuta 1959. Kilpailun voittivat Carroll Shelby ja Roy Salvadori David Brown Racing Dept. -tallin Aston Martin DBR1 -autolla. Aston Martin oli tuolloin David Brownin omistuksessa ja merkki sai ensimmäisen Le Mansin voittonsa. Maaliin pääsi vain 13 autoa 53:stä kilpailun aloittaneesta. == Tulokset == Luokkavoittajat lihavoidulla tekstillä. Tulokset: Sija Luokka Nro Talli Kuljettajat Runko Moottori Kierroksia 1 S3.0 5 David Brown Racing Dept Roy Salvadori Carroll Shelby Aston Martin DBR1/300 Aston Martin 3.0L S6 323 2 S3.0 6 David Brown Racing Dept Maurice Trintignant Paul Frère Aston Martin DBR1/300 Aston Martin 3.0L S6 322 3 GT3.0 11 Equipe Nationale Belge “Beurlys” (Jean Blaton) “Eldé” (Leon Dernier) Ferrari 250 GT LWB Ferrari 3.0L V12 297 4 GT3.0 18 North American Racing Team George Arents André Pilette Ferrari 250 GT LWB Ferrari 3.0L V12 296 5 GT3.0 16 F. Tavano (yksityistalli) Fernand Tavano Bob Grossman Ferrari 250 GT California Ferrari 3.0L V12 294 6 GT3.0 20 / L. Fayen (yksityistalli) Lino Fayen Gino Munaron Ferrari 250 GT LWB Ferrari 3.0L V12 293 7 GT2.0 29 Rudd Racing Ted Whiteaway John Turner AC Ace Bristol 1971cc S6 273 8 GT1.5 41 W.S. Frost (yksityistalli) Peter Lumsden Peter Riley Lotus Elite Coventry Climax FWE 1216cc S4 270 9 GT750 46 Automobiles Deutsch et Bonnet René Cotton Louis Cornet D.B. HBR-5 Spyder Panhard 745cc F2 258 10 GT1.5 42 Border Reivers John Whitmore Jim Clark Lotus Elite Coventry Climax FWE 1216cc S4 257 11 GT750 45 Automobiles Deutsch et Bonnet Paul Armagnac Bernard Consten D.B. HBR-5 Spyder Panhard 745cc F2 247 12 GT750 44 S. Nottorp (yksityistalli) Sture Nottorp Gunnar Bengtsson Saab 93 Sport GT 750 Saab 748cc S3 (2-Stroke) 232 13 N/C S750 55 Automobili Stanguellini Roger Delageneste Paul Guiraud Stanguellini 750 Sport Fiat 741cc S4 220 ; Huomioita == Lähteet == == Aiheesta muualla == * Le Mans 24 Hours 1959 Luokka:Vuoden 1959 moottoriurheilu
Norjan suurkäräjävaalit 1945

Norjassa järjestettiin suurkäräjien vaalit 8. lokakuuta 1945. Ne olivat Norjan ensimmäiset vaalit toisen maailmansodan ja Norjan miehityksen jälkeen. Edelliset suurkäräjävaalit oli järjestetty vuonna 1936. == Tulokset == Työväenpuolue voitti enemmistön suurkäräjien edustajanpaikoista, vaikka se ei voittanutkaan enemmistöä äänistä. Työväenpuolueen johtaja Einar Gerhardsen toimi Norjan pääministerinä ennen vaaleja ja jatkoi samassa tehtävässä vaalien jälkeen. Puolue Äänimäärä Ääniosuus Edustajanpaikat Työväenpuolue 609 348 41,03 % 76 (6) Høyre 252 608 17,01 % 25 (11) Venstre 204 852 13,79 % 20 (3) Norjan kommunistinen puolue 176 535 11,89 % 11 (11) Bondepartiet 119 362 8,04 % 10 (8) Kristillinen kansanpuolue 117 813 7,93 % 8 (6) Muut ryhmät 4 707 0,31 % 0 (1)Samfundspartiet voitti yhden edustajanpaikan vuoden 1936 vaaleissa, mutta se ei osallistunut lainkaan vuoden 1945 vaaleihin. Kaikki yhteensä 1 485 225 100,00 % 150 (0) Stortingsvalget 1945, s. 130–131. Statistik sentralbyrå. Viitattu 21. tammikuuta 2023. == Viitteet == luokka:Norjan vaalit luokka:Vuoden 1945 vaalit
Dakar-ralli 2009

Dakar-ralli 2009 oli Dakar-rallin kilpailu, joka ajettiin 3.-18\. tammikuuta 2009 Argentiinassa ja Chilessä. Kilpailu alku- ja lähtöpiste olivat Buenos Airesissa Argentiinassa. Reitin pituus oli . Reitti siirtyi Afrikasta Etelä- Amerikkaan vuodelle 2009 terrorismiuhasta johtuen, mutta kilpailun fanit pitivät siitä huolimatta epävirallisen "Africa Race" -kilpailun, joka lähti Marseillesta Ranskasta 28. joulukuuta. Vuonna 2008 Dakar-ralli oli alkamassa ja osallistujat olivat valmiina kun kilpailu päätettiin peruuttaa terrorismiuhan vuoksi. Vuodelle 2009 ralli päätettiin järjestää Etelä- Amerikassa. == Tulokset == === Autot === Autojen tulokset: Sija Kuljettaja Auto Aika 1\. Giniel de Villiers Volkswagen 48:10:57 2\. Mark Miller Volkswagen +8:59 3\. Robby Gordon Hummer +1:46:15 === Moottoripyörät === Moottoripyörien tulokset: Sija Kuljettaja Auto Aika 1\. Marc Coma KTM 52:14:33 2\. Cyril Despres KTM 53:40:11 3\. Fretigne Yamaha 53:53:29 == Onnettomuuksia == Carlos Sainz ja apukuljettaja Michel Perin kolaroivat johtopaikalta ja vietiin sairaalaan. Ranskalainen Pascal Terry kuoli keuhkoödeemaan kilpailun aikana. == Lähteet == Luokka:Dakar-ralli Luokka:Vuoden 2009 moottoriurheilu
Convair F2Y Sea Dart

Convair F2Y Sea Dart on Yhdysvaltain laivaston 1950-luvulla kokeilema lentovene-torjuntahävittäjän prototyyppi. Deltasiipisen koneen voimanlähteenä oli kaksi Westinghouse J34-WE-32–suihkumoottoria. == Lähteet == == Aiheesta muualla == F2Y Sea Dart Luokka:Yhdysvaltalaiset hävittäjälentokoneet Luokka:Lentoveneet Luokka:1950-luvun hävittäjälentokoneet
RAC-ralli 1981

RAC-ralli 1981 (viralliselta nimeltään 37. Lombard RAC Rally) oli rallin maailmanmestaruussarjan kilpailu kaudella 1981. Kilpailu järjestettiin 22.-25\. marraskuuta 1981 Chesterissä. Kilpailu oli kauden viimeinen ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero 1 Hannu Mikkola Arne Hertz Audi Quattro 8:30.00 0.0 2\. Ari Vatanen David Richards Ford Escort RS1800 8:41.05 +11.05 3\. Stig Blomqvist Björn Cederberg Talbot Sunbeam Lotus 8:43.36 +13.36 4\. Pentti Airikkala Phil Short Ford Escort RS1800 8:48.43 +18.43 5\. Jean Ragnotti Martin Holmes Renault 5 Turbo 8:53.55 +23.55 6\. Per Eklund Ragnar Spjuth Toyota Celica 2000GT 8:54.54 +24.54 7\. Sören Nilsson Anders Olsson Datsun 160J 8:57.20 +27.20 8\. Terry Kaby Rob Arthur Toyota Celica 2000GT 9:01.18 +31.38 9\. Anders Kulläng Bruno Berglund Mitsubishi Lancer Turbo 9:05.22 +35.22 10\. Roger Clark Chris Serle Ford Escort RS1800 9:08.24 +38.24 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally- Maps.com Luokka:MM-rallikausi 1981 Luokka:Walesin ralli
Michael Moussa Adamo

Michael Moussa Adamo (10. tammikuuta 1961 Makokou, Gabonhttps://www.gabonreview.com/gabon-le-ministre-des-affaires-etrangeres- michael-moussa-adamo-est-decede/ – 20. tammikuuta 2023 Gabon) oli gabonilainen poliitikko ja Gabonin ulkoministeri. Hän toimi aiemmin puolustusministerinä ja Gabonin Yhdysvaltojen-lähettiläänä. Moussa Adamo kuoli saatuaan sydänkohtauksen hallituksen kokouksessa.Ministeri kuoli saatuaan sydänkohtauksen. Helsingin Sanomat 21.1.2023 s. A 31 Verkossa == Lähteet == ==Aiheesta muualla== * Luokka:Gabonilaiset diplomaatit Luokka:Gabonilaiset poliitikot Luokka:Ulkoministerit Luokka:Puolustusministerit Luokka:Suurlähettiläät Luokka:Vuonna 1961 syntyneet Luokka:Vuonna 2023 kuolleet
Tiny Music... Songs from the Vatican Gift Shop

Tiny Music... songs from vatican giftshop on rock-yhtye Stone Temple Pilotsin kolmas albumi se julkaistiin 1996. ==Kappalelista== # # # # # # # # # # # # ==Lähteet== Luokka:Stone Temple Pilotsin albumit Luokka:Vuoden 1996 albumit
Toivo Hakamäki

Toivo Anselm Hakamäki (14. heinäkuuta 1917 Pirkkala – 11. helmikuuta 1998 Pirkkala) oli suomalainen maanviljelijä ja kunnallis- ja osuustoiminnallinen vaikuttaja, joka sai maanviljelysneuvoksen arvonimen. Viitattu 21.1.2023. Hakamäen vanhemmat olivat maanviljelijä Antti Emil Hakamäki ja emäntä Selma Heinäaho ja puoliso vuodesta 1942 karjateknikko Lilja Marjatta Mattila. Hakamäki kävi keskikoulun 1933 ja maamieskoulun 1935 ja suoritti kirjeopiston kursseja. Hän oli maanviljelijä Kierikkan tilalla Pirkkalassa ja Mattilan tilalla Kurussa vuodesta 1946. Hakamäellä oli merkittäviä kunnallisia, seudullisia ja osuustoiminnallisia luottamustehtäviä. Pirkkalan kunnanvaltuuston jäsen hän oli 1945–1947 ja Kurun kunnanvaltuuston jäsen 1954–1968. Pirkanmaan maakuntaliiton hallitukseen Hakamäki osallistui vuodesta 1956 ja Tampereen seutukaavaliiton liittovaltuustoon 1968–1990, jonka puheenjohtajana ja varapuheenjohtajana hän myös toimi. Hakamäki oli lisäksi muun muassa Hämeen Osuusteurastamon hallintoneuvoston, Osuuskunta Maito-Pirkan johtokunnan, Valion hallintoneuvoston ja Osuuskassojen Keskus Oy:n, vuodesta 1970 Osuuspankkien Keskuspankki Oy, hallintoneuvoston jäsen. Hankkijan hallintoneuvoston jäsen hän oli 1964–1984 ja toimi sen puheenjohtajana 1969–1984. Maataloustuottajain Keskusliiton valtuuskuntaan Hakamäki kuului 1952–1983, toimien sen puheenjohtajana 1965–1985, ja johtokuntaan vuodesta 1965. Pellervo-Seuran johtokunnan jäsen hän oli 1959–1984. Hakamäki sai maanviljelysneuvoksen arvonimen 1974.Kuka kukin on 1978, s. 167. Viitattu 21.1.2023. == Lähteet == ==Aiheesta muualla== * Luokka:Suomalaiset osuustoimintaliikkeen vaikuttajat Luokka:Suomalaiset maanviljelijät Luokka:Pirkkalan kunnanvaltuutetut Luokka:Kurun kunnanvaltuutetut Luokka:Maanviljelysneuvokset Luokka:Vuonna 1917 syntyneet Luokka:Vuonna 1998 kuolleet
Joona Pulkkinen

Joona Pulkkinen (s. 1990 Tampere) on suomalainen sellisti. Pulkkinen toimii sellomusiikin lehtorina Taideyliopiston Sibelius-Akatemiassa. Joona Pulkkinen on esiintynyt laajasti Suomessa ja useissa Euroopan maissa niin solistina, kamari- kuin orkesterimuusikkona. Pulkkinen toimi Tampere Filharmonian soolosellistinä vuosina 2014-2023. Turun sellokilpailussa vuonna 2010 Pulkkinen voitti 3. palkinnon. Pulkkinen opiskeli mm. Gautier Capuçonin, Gary Hoffmanin, Marko Ylösen ja Pauli Heikkisen johdolla. == Lähteet == Luokka:Suomalaiset sellistit Luokka:Vuonna 1990 syntyneet Luokka:Elävät henkilöt
Al-salamu alaikum

Al-salamu alaikum tai as-salamu alaikum () on arabiankielinen tervehdys, joka tarkoittaa ”rauha kanssanne”. Tervehdykseen vastataan wa ʿalaykumu s-salām (”ja rauha teille”). Islamilaiset hadithit sisältävät lukuisia ohjeita tervehdyksen käytöstä. Tervehdystä käyttävät muutkin kuin muslimit, ja se esiintyy myös muissa seemiläisissä kielissä. Hepreassa vastaava tervehdys on Šalom aleichem (”rauha kanssanne”). Tervehdykset lausuttuna: == Lähteet == Luokka:Tervehdykset Luokka:Arabiankieliset sanat ja sanonnat
Vanilla Alliance

Vanilla Alliance () on vuonna 2015 perustettu lentoyhtiöallianssi. Kaikki allianssiin kuuluvat viisi lentoyhtiötä toimivat Intian valtameren alueella. Allianssin yhtiöt lentävät yli 80 kohteeseen, ja ne kuljettavat noin 2,5 miljoonaa matkustajaa vuodessa. == Jäsenet == * Air Austral * Air Madagascar * Air Mauritius * Air Seychelles * Int'Air Îles == Lähteet == Luokka:Lentoyhtiöallianssit
Vasyl Krytševskyi

Vasyl Hryhorovytš Krytševskyi (; 12. tammikuuta 1873 Vorožba, Lebedynin piirikunta, Harkovan kuvernementti – 15. marraskuuta 1952 Caracas, Venezuela) oli merkittävä taiteen tutkija, arkkitehti, taidemaalari, taidegraafikko, lavastaja ja taideteollisuuden ja koristetaiteen mestari. Hänen veljensä oli taiteilija Fedir Krytševskyi. Krytševskyin muodollinen koulutus oli vähäinen. Häntä kiinnosti ukrainalainen folklore ja taidehistoria. Hän kuunteli Harkovan yliopistossa Mykola Sumtsovin, Dmytro Bahalin ja Egor Redinin luentoja. Hän toimi itsenäisenä arkkitehtinä ja taiteilijana ja oli ensimmäisen maailmansodan puhjetessa kotimaassaan maineikas taiteilija. Hän oli perustamassa Ukrainan taideakatemiaa ja oli sen ensimmäinen puheenjohtaja. Hän opetti useissa taideoppilaitoksissa. Toisen maailmansodan jälkeen hän asui vähän aikaa Pariisissa ja muutti 1947 Etelä-Amerikkaan. Krytševskyi voitti 1903 suunnittelukilpailun Pultavan hallintorakennuksesta, jossa nykyisin on paikallinen museo. Se oli alkuna ukrainalaiseen perinteiseen rakennustyyliin perustuvalle arkkitehtuurille, joka oli suosittua erityisesti nuorten arkkitehtien keskuudessa. Jotkin hänen suunnitelmansa noudattavat konstruktivismia, esimerkiksi Kiovassa Rolit (1934), jossa asui merkittäviä kiovalaisia kirjailijoita. Krytševskyi sai maalaustaiteeseen vaikutteita erityisesti ranskalaisesta impressionismista. Maisemissa on lyyrinen tunnelma. Hänen töitään oli ensi kerran näytteillä Harkovassa 1897. Maalauksia on kaikkiaan noin 300. Krytševskyi suunnitteli myös kirjojen ulkoasuja ja oli alan modernin suunnittelun ensimmäisiä. Hän suunnitteli Ukrainan tasavallan tunnuksia ja sinettejä sekä seteleitä. Hän teki lavaste- ja pukusuunnittelua teattereille, ja myöhemmin neuvostoaikana hän työskenteli elokuvan parissa. Krytševskyi keräsi ukrainalaista kansantaidetta ja opetti kilimin kudontaa ja kankaanpainantaa ja myös suunnitteli kilimejä ja muita taideteollisuuden tuotteita. Krytševskyin muistomuseo avattiin 2013 Pultavan alueella Opišniassa. Krytševskyin artikkeleita ja katsauksia taiteesta julkaistiin johtavissa ukrainalaisissa aikakauslehdissä. ==Lähteet== ==Aiheesta muualla== * Krychevskyi Vasyl UA View Luokka:Ukrainalaiset arkkitehdit Luokka:Ukrainalaiset taidemaalarit Luokka:Vuonna 1873 syntyneet Luokka:Vuonna 1952 kuolleet
Cosimo Sgobba

Cosimo Damiano Sgobba (7. syyskuuta 1884 Noci – 27. huhtikuuta 1949) oli Suomeen asettunut italialainen klarinetisti.Olli-Pekka Tuomisalo: Näkymättömät puurtajat. Aviador Kustannus, 2020 ISBN 978-952-7347-55-3Otavan Musiikkitieto A–Ö, toim. Keijo Virtamo, uudistetun laitoksen 1. painos. Helsinki: Otava 1997 ISBN 951-1-14518-5 Sgobba aloitti klarinetinsoiton opiskelun Bergamon konservatoriossa ja jatkoi sitä Cremonassa. Hän työskenteli valmistumisensa jälkeen Milanon La Scalan klarinetistina. 1910-luvulla hän hakeutui kesäisin soittajaksi Kööpenhaminaan, todennäköisesti Tivoliin. Siellä hän tapasi maanmiehensä Michele Orlandon, joka toimi soolohuilistina Helsingin kaupunginorkesterissa ja kutsui Sgobbankin Suomeen. Sgobba liittyi Helsingin kaupunginorkesteriin vuonna 1920 ja pääsi vuonna 1931 Kusti Aerilan seuraajana äänenjohtajaksi, jona toimi vuoteen 1939 saakka. Hän avusti myös usein Radio- orkesterissa ja oli mukana Suomen puolustusvoimien viihdytyskiertueilla. Sgobba esiintyi usein Yleisradiossa joko pianistin kanssa tai laajemmassa kamarimusiikkikokoonpanossa. Hänen kanssaan pianistina työskenteli Gerda Weneskoski. Sgobban ohjelmistoon kuului paljon italialaista klarinettimusiikkia, mutta myös kansainvälisen klarinettikirjallisuuden perusteoksia muiden muassa Wolfgang Amadeus Mozartilta ja Johannes Brahmsilta. Vuonna 1935 Sgobba perusti Hanns Alvaksen, Friedrich Wagnerin, Aarne Viljavan ja Holger Fransmanin kanssa Crusell-kvintetin. Hän piti soittaessaan suukappaletta huultensa välissä, mitä edellytti myös runsaslukuisilta oppilailtaan. Oppilaiden joukossa oli esimerkiksi Sven Lavela.Kuolleita: Klarinettitaiteilija Sven Lavela Helsingin Sanomat 20.6.1995, viitattu 21.1.2023 Lisäksi Sgobba opetti klarinetinsoittoa pojalleen Mario Sgobballe. Sgobba opetti myös saksofonisteja. Sgobba esiintyi aktiivisesti myös ravintolamuusikkona, muun muassa saksofonistina Bi-Ba-Bo-orkesterissa. Klarinetistina hän oli mukana vuoden 1936 elokuvassa Taistelu Heikkilän talosta. Jouni Arjavan vuonna 2018 esittämän muistelun mukaan Sgobba ei koskaan oppinut suomen kieltä, mutta puhui "ruotsia italialaisittain". Sgobba kuoli sydäninfarktiin huhtikuussa 1949. == Lähteet == Luokka:Italialaiset klarinetistit Luokka:Vuonna 1884 syntyneet Luokka:Vuonna 1949 kuolleet
Irma Hannula

Irma Hannula (o.s. Kähkönen; Kuhmo) on suomalainen kuvittaja ja kirjailija. Irma Hannula syntyi Kuhmossa ja muutti Ylivieskaan vuonna 1970. Ammatiltaan Irma Hannula on parturi-kampaaja ja on toiminut yrittäjänä yli 40 vuotta. Irma Hannula on julkaissut yhteensä 11 kirjaa, joista kahdeksan on lastenkirjoja. Hän on kirjoittanut myös runokirjan, omiin lapsuuskokemuksiin pohjautuvan novellikokoelman Tuulenpesä sekä historiallisen romaanin Kärrytietä kotiin. Irma Hannula harrastaa myös nukketeatteria ja runonlausuntaa. == Kirjoja == * Auringon lapsi. 1998 * Haiskin huolet. 2002 * Millisilli ja Killinen, Riinun riimit, kuvitus Emmi Ylikovero. 2007 * Iitan hiihtoretki. 2007 * Mittarimato Milli Masuri. 2009 * Tuulenpesä. 2010 * Istuinkivi. 2011 * Kärrytietä kotiin. 2012 * Missä olet Nefrediitte. 2013 * Popi-kissa kiipelissä. 2015 * Puuhkalan joulupolku. 2018 * Lumottu metsä. 2022 == Lähteet == Luokka:Suomalaiset kuvittajat Luokka:Syntymävuosi puuttuu Luokka:Elävät henkilöt
Boygenius

Boygenius (tyyliteltynä pienaakkosin) on yhdysvaltalainen superyhtye, jonka perustivat Phoebe Bridgers, Julien Baker ja Lucy Dacus vuonna 2018. Yhtyeen musiikki on tyyliltään indie rockia. Yhtyeen nimeä kantava ensimmäinen EP-levy julkaistiin vuonna 2018 ja esikoisalbumi The Record vuonna 2023. == Historia == Ennen yhtyeen muodostamista Julien Baker, Phoebe Bridgers ja Lucy Dacus tunnettiin sooloartisteina. Bridgers oli tunnettu itseään vähättelevästä musiikistaan, Baker uskoa sekä raittiutta käsittelevistä kappaleistaan ja Dacus laulustaan. Yhtyeen perustamisen aikoihin Bridgers oli julkaissut esikoisalbuminsa Stranger in the Alps, Baker toisen albuminsa Turn Out the Lights ja Dacus oli julkaisemassa toista albumiaan Historian. Baker ja Dacus tapasivat ensimmäistä kertaa esiintyessään yhdessä vuonna 2016 ja Bridgersiin Baker tutustui kuukautta myöhemmin. Boygenius sai alkunsa, kun he ystävystyivät ja huomasivat nauttivansa musiikin tekemisestä yhdessä. Vuonna 2018 kolmikko oli lähdössä yhteiselle kiertueelle ja päättivät nauhoittaa yhteisen kappaleen sitä varten, mutta päätyivätkin nauhoittamaan kuusi. Kappaleet julkaistiin EP-levyllä Boygenius-nimen alla myöhemmin samana vuonna. Yhtyeen nimellä viitataan liian itsevarmoihin miehiin, jotka saavat kehuja jokaisesta ideastaan. EP:n julkaisun jälkeen ystävykset jatkoivat yhteistyötään. He vierailivat muun muassa Hayley Williamsin kappaleella ”Roses/Lotus/Violet/Iris”, joka julkaistiin tämän sooloalbumilla Petals for Armor. Yhtyeen jäsenet esiintyivät myös toistensa kiertueilla ja sooloalbumeilla, kuten Bridgersin albumilla Punisher, Bakerin albumilla Little Oblivions ja Dacusin albumilla Home Video. Boygeniusin ensimmäinen albumi The Record julkaistiin Interscope Recordsin kautta 31. maaliskuuta 2023. Se on yhtyeen jokaisen jäsenen ensimmäinen suuren levy-yhtiön julkaisema albumi. Albumi debytoi yhdysvaltalaisen Billboard 200 albumilistan neljännellä sijalla ja sai erittäin hyvän vastaanoton musiikkikriitikoilta. Yhtye julkaisi 13. lokakuuta 2023 neljästä kappaleesta koostuvan EP-levyn The Rest. Se julkaistiin Interscopen kautta. == Diskografia == === Studioalbumit === * The Record (2023) === EP:t === * Boygenius (2018) * The Rest (2023) == Lähteet == Luokka:Yhdysvaltalaiset indie rock -yhtyeet Luokka:2010-luvun yhtyeet ja sooloartistit Luokka:2020-luvun yhtyeet ja sooloartistit
Hofer

Hofer on muun muassa seuraavien henkilöiden sukunimi: * Andreas Hofer (1767–1810), tirolilainen kansanjohtaja, itävaltalaisten kansallissankari * Anna Hofer (s. 1988), italialainen alppihiihtäjä * David Hofer (s. 1983), italialainen maastohiihtäjä * Fabio Hofer (s. 1991), itävaltalainen jääkiekkoilija * Joel Hofer (s. 2000), kanadalainen jääkiekkomaalivahti. * Johanna Hofer (1896–1988), saksalainen näyttelijä * Lukas Hofer (s. 1989), italialainen ampumahiihtäjä * Norbert Hofer (s. 1971), itävaltalainen poliitikko, liikenneministeri * Roland Hofer (s. 1990), italialainen jääkiekkoilija * Thomas Hofer (s. 1996), itävaltalainen mäkihyppääjä * Walter Hofer (s. 1955), itävaltalainen kansainvälisen hiihtoliiton FIS:n mäkihypyn kilpailunjohtaja.
Klaus Kalima

Klaus Jalo Juhana Kalima (5. toukokuuta 1918 Helsinki – 18. maaliskuuta 2017 Helsinki) oli suomalainen näyttelyjohtaja ja kuvataiteilija, joka toimi Valkeakoskella. Hänet tunnettiin varsinkin muotokuvamaalarina, ja hänen teoksiaan on Valkeakoskella useissa julkisissa rakennuksissa.Klaus Kalima 1918–2017: Näyttelyjohtaja, kuvataiteilija. (Muistokirjoitus.) Helsingin Sanomat 24.4.2017. (Maksullinen artikkeli.) Klaus Kaliman muistonäyttely valottaa taiteilijan vähemmän tunnettua puolta. Valkeakosken Sanomat 3.3.2018. (Maksullinen artikkeli.)Jalo Kalima. Biografiasampo. Klaus Kaliman vanhemmat olivat kielitieteilijä, kirjallisuuden suomentaja ja professori Jalo Kalima ja suomentaja Toini Hildegard Eriksson. Klaus Kalima oli 1930-luvun lopulla taiteilija ja professori Erkki Koposen yksityisoppilaana. Hän opiskeli sitten Suomen Taideyhdistyksen piirustuskoulussa 1940–1941 mutta joutui lähtemään sen jälkeen jatkosotaan. Sodasta tultuaan hän perusti vuonna 1945 mainostoimisto Artifexin. Hän toimi 1945 lavastajana elokuvassa Kohtalo johtaa meitä ja esitti baarimikkoa elokuvassa Tähtireportterit tulevat.Klaus Kalima 1918–2017. Come to Finland. Kalima muutti 1949 Valkeakoskelle tultuaan Yhtyneet Paperitehtaat Oy:n palvelukseen. Hän työskenteli muun muassa pakkausten suunnittelijana, graafisena suunnittelijana ja vientimessuilla näyttelyosastojen suunnittelijana. Kalima jäi eläkkeelle 1983. Hän perusti vuonna 1950 Valkeakosken taideyhdistyksen. Klaus Kaliman sisar oli kirjailija Marita Kalima. Klaus Kaliman poika oli Helsingin yliopiston finanssioikeuden emeritusprofessori ja kansanedustaja Kai Kalima. == Teoksia == thumb|upright|Lähtö-patsas, Sotiinlähteneiden muistomerkki, 1991, Valkeakoski. * Juuso Waldenin muotokuva, öljyvärimaalaus.Neuvokset palasivat Pässinmäelle – vuorineuvos Waldenia ja teollisuusneuvos Tillikkaa esittävät maalaukset lahjoitettiin Kauko Sorjosen säätiölle. Keskisuomalainen 28.4.2021. * Arvo Ylpön muotokuva, öljyvärimaalaus. Akaan terveyskeskus (1987).Muotokuvat ja muistomerkit. Arvo Ylppö -sivusto. * Lähtö. Sotiin 1939–1945 lähteneiden muistomerkki Valkeakoskella Tehtaankadun ja Tallikadun risteyksessä (1991).Lähtö. Suomen sotamuistomerkit 1939–1945. == Lähteet == == Kirjallisuutta == * In Memoriam Klaus Kalima (1918-2017): Klaus Kaliman muistonäyttely Myllysaaren museossa 2019. Valkeakoski-Seura r.y, Valkeakoski, 2019. ISBN 978-952-69201-0-8 Luokka:Suomalaiset taidemaalarit Luokka:Vuonna 1918 syntyneet Luokka:Vuonna 2017 kuolleet Luokka:Suomalaiset graafiset suunnittelijat
Matti Voutilainen

Matti Voutilainen (18. tammikuuta 1932 – 9. helmikuuta 1970) oli suomalainen klarinetisti.Olli-Pekka Tuomisalo: Näkymättömät puurtajat. Aviador Kustannus, 2020 ISBN 978-952-7347-55-3 Voutilainen syntyi sotilaskapellimestarin pojaksi. Hän aloitti opintonsa Mikkelin orkesterikoulussa opettajanaan soittajaylikersantti Matti Saarikettu. Vuosina 1947–1950 Voutilainen sai opetusta Kusti Aerilalta ja kävi puolustusvoimien Soitto-oppilaskoulun kurssin nro 10, josta hänet siirrettiin soittaja-aliupseerina jalkaväkirykmentin 5 soittokuntaan. Syksyllä 1949 Voutilainen voitti puolustusvoimien soittomestaruuden, sai Suomen Muusikkojen liiton stipendin ja esiintyi Mikkelin musiikinystäväin yhdistyksen solistina. Tuolloin hän tulkitsi Tiitus Mäntysen johdolla Carl Maria von Weberin Fantasian oopperasta Taika-ampuja. Voutilainen tuli valituksi Tampereen kaupunginorkesterin sooloklarinetistiksi kaudelle 1952–1953. Hän esiintyi heti kauden alussa solistina Wolfgang Amadeus Mozartin Klarinettikonserton ensimmäisessä osassa. Voutilainen siirtyi vuonna 1953 Radion sinfoniaorkesteriin, jossa hän soitti, kunnes kuoli 38-vuotiaana. Hän esiintyi erittäin aktiivisesti moderneimmissa kamarimusiikkiteoksissa. Näihin kuuluivat Paavo Heinisen kvintetto op. 7 ja Anton Webernin kvartetto op. 22. Avantgardistisuudellaan tällaiset teokset poikkesivat vahvasti siitä, mihin ajan muusikot ja yleisö olivat tottuneet. Voutilaisen soittoa on äänitettynä Ylen arkistoissaJorma Panulan sävelteoksia Yle Areena: Musiikkistudio 10.8.2020, viitattu 21.1.2023, ja hänen soittoaan julkaistiin Suomen Klarinettiseuran levyllä Päivän pilkahduksia (2013).Päivän pilkahduksia Finna, viitattu 21.1.2023 == Lähteet == Luokka:Suomalaiset klarinetistit Luokka:Vuonna 1932 syntyneet Luokka:Vuonna 1970 kuolleet
Sobornost

Sobornost () on venäläisen Aleksei Homjakovin 1800-luvulla luoma käsite, joka tarkoittaa sielujen vapaata yhteenliittymää. Termi on muodostettu venäjän kielen sanoista sobor, joka tarkoittaa ”kokousta”, ja sobirat, joka tarkoittaa ”kerätä yhteen” tai ”yhdistää”. Homjakov oli slavofiili, joka perusteli sobornostin avulla ortodoksisen kirkon merkitystä Venäjän historiallisen tehtävän määrittelyssä. Venäjän tehtävä oli näyttää ihmiskunnalle tie todelliseen veljeyteen ja todelliseen yksimielisyyteen. Homjakovin mukaan ortodoksinen kirkko ei tuntenut muita johtajia kuin Kristuksen, mikä erotti sen katolisesta kirkosta, jonka johdossa oli paavi. == Lähteet == Luokka:Venäjän historia Luokka:Venäjänkieliset sanat ja sanonnat Luokka:Ortodoksinen teologia
Bilbo (täsmennyssivu)

Bilbo voi tarkoittaa ainakin seuraavia: * Bilbo Reppuli, J. R. R. Tolkienin luoma kuvitteellinen henkilö ja Hobitti eli sinne ja takaisin -kirjan päähenkilö * Bilbao (baskiksi Bilbo), kaupunki Pohjois-Espanjassa * Theodore G. Bilbo (1877–1947), yhdysvaltalainen demokraattipoliitikko * 2991 Bilbo, pikkuplaneetta
Kaarlelan pappila

Kaarlelan pappila eli Chydeniuksen pappila on yksi Suomen vanhimpia säilyneitä pappilarakennuksia, sekä ainoa karoliinisen pappila-arkkitehtuurin edustaja Suomessa. Kaarlelan pappila valmistui Suuren Pohjan sodan jälkeen vuosina 1736-1737. Pappilan nykyinen ulkoasu on kuitenkin Anders Chydeniuksen ajalta 1770-luvulta. Pappilaa ylläpitää vuonna 2011 perustettu Anders Chydenius Prästgårdsförening. Pappilan omistaa Kokkolan seurakuntayhtymä. Vuoden 2023 tammikuussa Yleisradio uutisoi, että arkkitehtisuunnitelmat pappilan kunnostamiseksi ovat valmistuneet ja, että kunnostamishankkeelle etsitään rahoitusta. Puolet pappilasta on vuokralla asuinkäytössä. == Historia ja arkkitehtuuri == Kaarlelan pappilan pohjakaava on lähellä vuoden 1731 everstin virkatalolle vahvistettua pohjapiirrosta. Pappilassa on kaksi salia ja päätykamarit. Näin ollen pappila poikkeaa vuonna 1727 pappiloille määritellystä keskeissalillisista vaatimuksista. Kirkkoherra Karl Gustav Weranderin vaatimuksesta Kaarlelan pappila rakennettiin huomattavasti pidemmäksi kuin tavallisesti. Anders Chydenius suunnitteli Kaarlelan pappilan kunnostuksen jonka takia vuonna 1773 pappilan ikkunoita korotettiin ja rakennuksen olkinen aumakatto vaihdettiin paanuihin ja seinät saivat punamullatun pystyvuorauksen. Myös pappilan talousrakennukset ovat Chydeniuksen suunnittelemat. 1870-luvulla Kaarlelan pappilan sali jaettiin kolmeen huoneeseen ja pääsisäänkäynti vaihdettiin Kaarlelan kirkon puoliselle sivulle, jonne rakennettiin uusi lasikuisti. Kuisti kuitenkin purettiin 1930-luvulla ja pappila sai takaisin alkuperäiset 18 ikkunaansa. Samalla myös sisäänkäynti muutettiin takaisin alkuperäiselle paikalleen. == Lähteet == Luokka:Kaarlela Luokka:Kokkolan rakennukset ja rakennelmat Luokka:Suomen pappilat Luokka:Suomen 1700-luvulla rakennetut rakennukset ja rakennelmat
Tanskan kansankäräjävaalit 1945

Tanskassa järjestettiin kansankäräjien vaalit 30. lokakuuta 1945. Ne olivat Tanskan ensimmäiset vaalit toisen maailmansodan ja Tanskan miehityksen jälkeen. Edelliset kansankäräjävaalit oli järjestetty miehityksen aikana vuonna 1943. == Tulokset == Puolue Äänimäärä Ääniosuus Edustajanpaikat Sosiaalidemokraatit 671 755 32,8 % 48 (18) Venstre 479 158 23,4 % 38 (10) Konservatiivinen kansanpuolue 373 688 18,2 % 26 (5) Tanskan kommunistinen puolue 255 236 12,5 % 18 (18) Radikaali Venstre 167 073 8,1 % 11 (2) Dansk Samling 63 760 3,1 % 4 (1) Retsforbundet 38 459 1,9 % 3 (1) Muut ryhmät 55 0,0 % 0 (5)Vuoden 1943 vaaleissa Tanskan kansallissosialistinen työväenpuolue voitti kolme edustajanpaikkaa ja Bondepartiet voitti kaksi paikkaa. Kumpikaan puolue ei kuitenkaan osallistunut vuoden 1945 vaaleihin. Kaikki yhteensä 2 049 184 100,0 % 148 (0) Rigsdagsvalgene i oktober og november 1945, s. 15–21. Danmarks Statistik. Viitattu 21. tammikuuta 2023. Pääkaupunki Kööpenhaminassa suurimpia puolueita olivat Sosiaalidemokraatit (38,4 % äänistä), Kommunistinen puolue (25,4 %) ja Konservatiivinen kansanpuolue (22,8 %). Ennen vaaleja Tanskan pääministeri oli Sosiaalidemokraattien Vilhelm Buhl. Vaalien jälkeen uudeksi pääministeriksi nimitettiin Venstren Knud Kristensen. == Viitteet == luokka:Tanskan vaalit luokka:Vuoden 1945 vaalit
Frans Leivo

Frans Oskar Leivo (21. tammikuuta 1878 Nousiainen – 17. elokuuta 1954) oli suomalainen Nousiaisten Santamalan kylässä asunut valokuvaaja ja kansanperinteen kerääjä.Päivästä päivään, Helsingin Sanomat, 22.01.1938, nro 20, s. 6, Kansalliskirjaston digitaaliset aineistotFrans Leivo 60-vuotias, Turun Sanomat, 21.01.1938, nro 19, s. 5, Kansalliskirjaston digitaaliset aineistotFrans Leivo Nousiaisista, Koti : Kotikasvatusyhdistyksen äänenkannattaja, 01.03.1938, nro 3, s. 14, Kansalliskirjaston digitaaliset aineistot Frans Leivon isä oli kulkukauppias ja entinen sotilas. Hän itse aloitti työnteon jo 5-vuotiaana ja 8-vuotiaana hän opetteli metsästämään.Käsi, joka vaunuja heilutti. Aikamatkalla 1800-luvun lopun ja 1900-luvun alun Suomessa Leivo kävi kansakoulun ja opettajaseminaarin valmistavan kurssin. Hän oli jonkin aikaa opiskelemassa Rauman seminaarissa mutta hänen opintonsa siellä keskeytyivät. Leivo toimi sen jälkeen muun muassa valokuvaajana, seppänä, maalarina, puuseppänä, kirjansitojana ja puutarhurina. Hän omisti myös laajan kirjaston ja toimi Turun Sanomat-lehden avustajana ja asiamiehenä. Leivo lähetti vuodesta 1910 alkaen Suomalaisen Kirjallisuuden Seuralle kotipaikkakunnaltaan keräämiään kansantaruja, sanalaskuja ja muuta kansanperinnettä yhteensä tuhansia numeroita. Vuodesta 1927 alkaen hän lähetti myös Suomalaisen Tiedeakatemian keräilyosastolle sana- ja asiatietoja. == Lähteet == == Kirjallisuutta == * Vanhoja kansantarinoita Nousiaisista: muistiin kirjoittanut valokuvaaja Frans Leivo; koonnut Jukka Sainio. Nousiainen 2015 == Aiheesta muualla == * Valokuvaaja Frans Leivo, Museovirasto, Historian kuvakokoelma (Finna) * Valokuvaaja Frans Leivo, Museovirasto, Historian kuvakokoelma (Finna) Luokka:Suomalaiset kotiseututyön vaikuttajat Luokka:Suomalaiset valokuvaajat Luokka:Vuonna 1878 syntyneet Luokka:Vuonna 1954 kuolleet
Keisarin kanslian III osasto

Keisarin kanslian kolmas osasto () oli Venäjän keisarikunnassa vuosina 1826–1880 toiminut salaisen poliisin hallinto, joka oli osa Hänen keisarillisen majesteettinsa omaa kansliaa. == Organisaatio == Vuonna 1825 valtaan noussut keisari Nikolai I laajensi aiempien hallitsijoiden käytössä olleen kanslian organisaatioksi, jonka viisi osastoa olivat suoraan keisarin komennossa ja joka oli muiden instituutioiden yläpuolella. Kolmatta osastoa eli salaista poliisia johti vuoteen 1844 asti kenraali ja baltiansaksalainen kreivi Aleksandr von Benckendorff. Hän oli samalla Venäjän santarmikunnan päällikkö, ja santarmisto liitettiin virallisestikin osaston alaisuuteen vuonna 1839.Osmo Jussila: "Keisarikunnan moraalilääkärit: Poliittinen santarmivalvonta Suomessa 1800-luvulla", s. 9–10 teoksessa Ajankohta: Poliittisen historian vuosikirja 1994 (toim. Mikko Majander). Helsingin yliopiston poliittisen historian laitoksen julkaisuja. Tutkijaliitto, Helsinki 1993. Benckendorffin jälkeen osastoa johti vuoteen 1856 asti kreivi Aleksei Fjodorovitš Orlov ja tämän jälkeen ruhtinas Vasili Andrejevitš Dolgorukov vuoteen 1866 saakka. == Tehtävät == Osaston tehtävänä oli koota tietoja kansalaisten mielialoista, pitää silmällä lehdistöä, kirjojen julkaisemista ja poliittisesti epäluotettavia henkilöitä, valvoa Venäjällä oleskelleita ulkomaan kansalaisia, paljastaa ”valheellisten huhujen” levittäjiä ja lukea yksityiskirjeitä. Lisäksi sen tuli taistella valtionhallinnon mielivaltaa ja korruptiota vastaan. 1840-luvulla perustettiin toimisto, jonka tehtävänä oli valvoa venäläisiä ulkomailla. Kolmanteen osastoon kuului 6 000 santarmin poliisirykmentti. == Lähteet == Luokka:Venäjän keisarikunta Luokka:Venäjän poliisitoimi‎ Luokka:Venäjän valtion virastot Luokka:Salainen poliisi
Brownstone

Brownstone tarkoittaa sekä punaruskeaa hiekkakiveä, joka on ollut Yhdysvalloissa suosittu rakennusmateriaali, että siitä rakennettuja taloja. Yhdysvalloissa on useita ruskehtavan hiekkakiven esiintymiä. Tunnettuja esiintymiä ovat New Jersey Brownstone, Hummelstown Brownstone ja Portland Brownstone. Rakentamisessa yksi yleisimmistä oli Portland Brownstone. Tämän punertavanruskean hiekkakiven kerrostumia löytyy Yhdysvaltain itärannikon maaperästä pitkinä, kapeina kaistaleina. Portlandin hiekkakivi oli erittäin suosittu rakennusmateriaali 1800-luvulla. Sen yleisyys rakentamisessa johti siihen, että termi "brownstone" merkitsi käytännössä samaa kuin rivitalo. Brownstone-talo on tiilestä muurattu kaupunkipientalo, jonka julkisivu on päällystetty punaruskealla hiekkakivellä eli niin sanotulla brownstone- kivellä. Brownstone-talo on useimmiten rivitalo, ja yksittäiset kapeahkot talot ovat kiinni toisissaan ja muodostavat yhtenäisen katunäkymän. Tyypillinen brownstone-talon julkisivu on taidokkaasti koristeltu, ja sen tyylikkyys ja jykevyys kuvastavat vaurautta sekä hyvää yhteiskunnallista asemaa. Brownstone-talot olivat erittäin suosittuja Yhdysvalloissa 1800-luvun keskivaiheilla, ja niitä on rakennettu muun muassa New Yorkiin, New Jerseyhyn, Bostoniin ja Philadelphiaan keskiluokan asuinalueille. Etenkin New Yorkin Brooklyn on kuuluisa brownstone-arkkitehtuuristaan. Brooklynissa brownstone- taloja on runsaasti Brooklyn Heightsin, Carroll Gardensin, Park Slopen, Fort Greenen ja Bedford Stuyvesantin alueilla. == Lähteet == Luokka:Sedimenttikivilajit Luokka:Arkkitehtuurin käsitteet
Pauli Kinnunen

Pauli Kinnunen (24. lokakuuta 1938 Kuusijärvi – 13. maaliskuuta 2003 Lahti) oli suomalainen kitaristi.Kuolleet: Muusikko Pauli Kinnunen Helsingin Sanomat 3.5.2003, viitattu 21.1.2023 Kinnunen aloitti uransa 1950-luvulla harmonikkataiteilija Esko Könösen yhtyeessä. Hän kiersi Könösen mukana ulkomaillakin. 1960-luvun alussa Kinnunen muutti Lahteen, jossa asui perheineen vuoteen 1975. Hän toimi veljiensä kanssa omassa orkesterissaan, jonka nimiä olivat vaihtelevasti Veljekset Kinnunen, Kinnunen Bros ja Pauli Kinnusen kvartetti. Yhtye teki televisio- ja radioesiintymisiä. Kinnunen oli myös suosittu sessiomuusikko Lahden-aikanaan. Hän soitti monilla 1970-luvun Satsanga Recordsilla julkaistuilla albumeilla. Hän soitti myös Esko Rahkosen yhtyeessä ja toimi sovittajana. Kinnunen muutti vuonna 1975 perheensä kanssa Joensuuhun. Siellä hän jatkoi Hartolassa ja Sysmässä jo aloittamaansa uraa opettajana. Hän opetti kitaransoittoa sekä musiikkiopisto- että yliopistotasolla. Lisäksi Kinnunen työskenteli Joensuun-aikanaan teatterimuusikkona ja konsertoi kitaristina. Kinnuselle myönnettiin Muusikkojen liiton tunnustuspalkinto vuonna 1981 ja ylimääräinen taiteilijaeläke vuonna 1998. Hän osallistui vielä eläkkeellä ollessaan muun muassa Rääkkylän Kihaus-tapahtumaan useina vuosina. == Lähteet == Luokka:Suomalaiset kitaristit Luokka:Vuonna 1938 syntyneet Luokka:Vuonna 2003 kuolleet
Fredriksberg (toimistokompleksi)

Fredriksberg on Helsingin Vallilassa, Konepajan alueella sijaitseva neljän toimistotalon muodostama rakennuskompleksi. Se jaetaan Fredriksberg A-, B-, C- ja D-rakennuksiin, jotka valmistuivat kolmessa osassa vuosina 2018–2022. Ne muodostavat yhtenäisen korttelin, joka rajautuu Sturenkatuun, Teollisuuskatuun, Aleksis Kiven katuun ja Konepajankujaan. Fredriksbergissä on vuokrattavaa toimitilaa yhteensä noin 30 000 neliömetriä ja työskentelytilat 2 000 henkilölle. Fredriksbergin on suunnitellut Arkkitehtitoimisto Sarc ja rakennuttanut NCC. Rakennuskompleksissa on kuusi maanpäällistä kerrosta, ja sen julkisivua koristaa punatiili ja lasiset pinnat. Se on saanut nimensä viereisen Pasilan kaupunginosan entisestä ruotsinkielisestä nimestä Fredriksberg. Rakennuksille on myönnetty BREEAM-ympäristöarviointijärjestelmän korkein sertifikaatti, Excellent-arvosana. == Rakennukset == === Fredriksberg A === Ensimmäisen osan, A-talon rakentaminen alkoi marraskuussa 2016 ja se valmistui toukokuussa 2018. Rakennuttaja NCC myi rakennuksen saman vuoden syksyllä Swiss Life -varainhoitoyhtiön rahastolle 45 miljoonalla eurolla. A-osassa on noin 9 000 neliömetriä vuokrattavaa toimisto- ja liiketilaa. Siellä sijaitsee muun muassa Jääkiekon SM-liigan toimisto, Helsingin kaupungin kulttuurin ja vapaa-ajan toimitilat ja Allianzin Suomen-pääkonttori. Aleksis Kiven kadun puoleisella katutasolla on R-Kioski ja olutravintola Konepaja. === Fredriksberg B ja C === B- ja C-rakennukset lasketaan usein yhdeksi kokonaisuudeksi ja ne valmistuivat toukokuussa 2020. B- ja C-rakennusten yhteenlaskettu pinta-ala on noin 11 000 neliömetriä. Rakennuttaja NCC myi joulukuussa 2019 ne saksalaisen KanAm Grund Groupin rahastolle noin 64 miljoonalla eurolla. === Fredriksberg D === Kokonaisuuden viimeinen osa, Teollisuuskadun puoleinen Fredriksberg D valmistui kesäkuussa 2022. NCC myi sen brittiläiselle sijoitusyhtiö Abrdn plc:lle 75 miljoonalla eurolla. MTV muutti vuodenvaihteessa 2022–2023 D-rakennuksen tiloihin, ja sitä alettiin kutsua ”uudeksi Pöllölaaksoksi” viittauksena MTV:n aiempaan Ilmalan- pääkonttoriin. D-talossa sijaitsee MTV:n toimitus, uutis- ja urheilustudiot, sekä lounasravintola katutasossa. Ylemmissä kerroksissa on lisäksi tuotantoyhtiö Suora Broadcastin tiloja. == Lähteet == Luokka:Vallila Luokka:Helsingin toimistorakennukset Luokka:Helsingin liikerakennukset Luokka:MTV
Jyväskylän pappila

Jyväskylän pappila on entinen kirkkoherran virka-asunto Jyväskylässä, Keski- Suomessa. Vuonna 1928 valmistunut tiilinen pappilarakennus myytiin Jyväskylän seurakunnan toimesta yksityiselle taholle 2021. Pappilan on suunnitellut arkkitehti Kauno S. Kallio. Jyväskylän pappila on suojeltu asemakaavassa. Pappilan käyttö seurakunnan virka-asuntona loppui vuonna 2017. == Historia ja arkkitehtuuri == Vuonna 1926 Jyväskylän seurakunta osti pappilan tontin opettajatar Hilda Festéniltä. Seurakunta pyysi aluksi piirustuksia pappilaa varten Alvar Aallolta, joka oli juuri perustanut arkkitehtitoimiston Jyväskylään. Piirustukset nähtyään Jyväskylän kirkkovaltuusto päätyi kuitenkin pyytämään piirustuksia Kauno S. Kalliolta, jotka sittemmin hyväksyttiin. Kallion pappila on ensimmäisiä kaupunkipappiloita Suomessa. Jyväskylän pappila on saanut vaikutteita tanskalaisesta arkkitehtuurista. Siinä korostuu tanskalaisen kaupunkitalon tyyli ja symmetrisuus. Pappilassa on suorakaiteen muotoinen kahdessa kerroksessa oleva asuntosiipi, yksikerroksinen kansliasiipi kirkkoherranvirastolle, sekä talonmiehen asunto, sauna, pesutupa ja varasto kellarissa. Lain mukaan pappilaan rakennettiin myös tulen kestävä arkisto kirkonkirjojen säilyttämistä varten. Uusia innovaatioita pappilassa oli myös esimerkiksi puhelin. Arkkitehti Kallio suunnitteli pappilan huoneiden kakluunit ja huonekaluja, kuten kappelin alttaripöydän ja kansliasiiven eteishallin halkolaatikot. Taiteilija Urho Lehtinen maalasi pappilan rippikoulusalin kattoon suuren koristemaalauksen. Lehtinen valmisti myös kappelin alttarisyvennykseen lasimaalauksen Akseli Gallen-Kallelan ehdotuksesta. Papplilaan asennettiin keskuslämmitys vuonna 1942 ja samalla osa kakluuneista purettiin. Kun jatkosota päättyi Jyväskylän pappilassa majoittui Sortavalan kaksi lastenkotia henkilökuntineen. Pappilan purkamista pohdittiin 1970-luvulla, mutta se päätettiin kuitenkin säästää. Jyväskylän pappilaa remontoitiin vuonna 1985, jolloin muun muassa koneellinen ilmastointi lisättiin. Tämän lisäksi kirkkoherran asunto ja kansliatilat remontoitiin kokous- ja juhlatiloiksi. Pappilassa on silti säilynyt paljon alkuperäisiä elementtejä kuten tammiovia, kakluuniuuneja, puulattioita ja huonejaot. == Lähteet == Luokka:Jyväskylän rakennukset ja rakennelmat Luokka:Suomen pappilat Luokka:Keskusta (Jyväskylä)